ভোট দিয়ে কী বললেন চিরাগ পাসোয়ান? শুনুন ভিডিয়োয়

ওয়েবডেস্ক- নরমে গরমে চলছে বিহারে প্রথম দফার নির্বাচন (2025 Bihar Assemble Election)। এখনও পর্যন্ত মোটামুটি শান্তিপূর্ণভাবে চলছে ভোটগ্রহণ (Voting)। সকাল সকাল ভোট দিলেন এলজেপি চিরাগ পাসোয়ান (Ljp Chirag Paswan)।

সাংবাদিকদের প্রশ্নের উত্তরে চিরাগ বলেন, সবাইকে ভোট দিন। এদিন রাহুল গান্ধীর ভোট চুরি বিতর্কে সাংবাদিকদের প্রশ্নের উত্তরে তিনি বলেন, ওঁনার কাছে যখন এতটা তথ্য আছে, তখন উনি বলেন দিন কার হয়ে এত ভোট দেওয়া হয়েছে। এত কিছু তথ্য ওঁনার হাতে থাকার পরেও উনি আদালতে যাচ্ছেন না কেন? আমি বলব ওঁনাকে আদালতে যেতে।

সকাল ৭ টা থেকেই চলছে বিহার বিধানসভার প্রথম দফার নির্বাচন। সন্ধ্যা ৬ টা পর্যন্ত এই ভোটগ্রহণ। কড়া প্রহরায় ভোটগ্রহণ চলছে। নির্বাচন প্রক্রিয়া শুরুর আগেই এক্স হ্যান্ডলে প্রধানমন্ত্রী সকল বিহারবাসীকে ভোট দেওয়ার আহ্বান জানান। সেইসঙ্গে প্রধানমন্ত্রী বলেন, পরে জলখাবার খান, আগে ভোট দিন।

এদিন সকাল সকালই বুথে হাজির হন লালু প্রসাদ যাদব, রাবড়ি দেবী, তেজস্বী যাদব।

পাটনায় স্ত্রী রাজশ্রী যাদবকে নিয়ে ভোট দিলেন আরজেডি নেতা তেজস্বী যাদব। সাংবাদিকদের মুখোমুখি হয়ে তেজস্বী বলেন, তিনি বিরোধী জোট ‘মহাগঠবন্ধন’-এর জয়ের বিষয়ে আশাবাদী। পরিবর্তনের ডাক দেন তিনি।

অপরদিকে রাবড়ি দেবীকে নিয়ে পাটনার একটি বুথে ভোট দিলেন আরজেডি প্রধান, বিহারে প্রাক্তন মুখ্যমন্ত্রী লালুপ্রসাদ যাদব। ভোট দিয়ে বেরিয়েই লালু বলেন, বদল হবেই।

অপরদিকে দুই সন্তানকে শুভেচ্ছা জানালেন রাবড়ি দেবী। তিনি বলেন, তেজ প্রতাপ একা লড়ছে। আমি মা, তাই দুজকেই শুভেচ্ছা আমার।

আরও পড়ুন-  তেজস্বী এবং তেজপ্রতাপ দুই সন্তানকেই শুভেচ্ছা জানালেন রাবড়ী দেবী

বিহারে ভোট (Bihar Voting) গ্রহণ পর্ব চলছে। মোট বিধানসভা আসন (Assemble Seat) ২৪৩ ভোট। ১৮-টি জেলার ১২১-টি বিধানসভা আসনে ভোটগ্রহণ চলছে। তিন কোটি ৭৫ লক্ষের অধিক ভোটার ১ হাজার ৩১৪ জন প্রার্থীর রাজনৈতিক ভাগ্য নির্ধারণ করবেন। প্রথম পর্যায়ে ১২২ প্রার্থী মহিলা প্রতিদ্বন্দ্বিতা করছেন। প্রথম দফায় মহিলা পরিচালিত বুথের সংখ্যা ৯২৬। ১০৭টি দিব্যাঙ্গজন পরিচালিত বুথ রয়েছে। কন্ট্রোল রুম খোলা হয়েছে পাটনায় মুখ্য নির্বাচন আধিকারিকের দফতরে।

প্রথম দফায় পাটনা, দ্বারভাঙা, মাধেপুর, সহর্ষ, মুজাফ্ফপুর, গোপালগঞ্চ, সি ওয়ান, সারান, বৈশালী, সমস্তিপুর, বেগুসরাই, লক্ষ্মীসরাই, মুঙ্গের, শেখপুরা, নালন্দা, বক্সার এবং ভোজপুর জেলায় হবে ভোটগ্রহণ।

প্রথম ধাপে হেভিওয়েট প্রার্থীরা হলেন আরজেডি নেতা তেজস্বী যাদব, তার ভাই তেজপ্রতাপ যাদব (জনশক্তি জনতা দল), উপ-মুখ্যমন্ত্রী এবং বিজেপির সম্রাট চৌধুরী এবং দলের সাংস্কৃতিক প্রার্থী মৈথিলী ঠাকুর। দ্বিতীয় দফা অনুষ্ঠিত হবে ১১-নভেম্বর। ২০-টি জেলার  ১২২-টি  আসনে ওই দিন ভোটগ্রহণ হবে। ৭ কোটি ৪৩ লক্ষের বেশি ভোটারের জন্য ৯০ হাজার ৭১২-টি ভোট কেন্দ্র খোলা হয়েছে। গণনা ১৪ নভেম্বর।

দেখুন ভিডিও-

The post ভোট দিয়ে কী বললেন চিরাগ পাসোয়ান? শুনুন ভিডিয়োয় first appeared on KolkataTV.